සායි කිරාන්
සායි කිරාන් රාම් (උපත 8 මැයි 1978) යනුවෙන් හඳන්වනු ලබන්නේ තෙලිඟු සිනමා කර්මාන්තයෙහි නියැළෙනු ලබන ඉන්දියානු නළුවෙකි. ඔහු උපත ලැබූයේ ඉන්දියාවේ හයිදරාබාද් හි ය. ඔහු රංගන ක්ෂේත්‍රයේ සිය ප්‍රවිෂ්ඨය සනිටුහන් කළේ නුව්වේ කාවලි නැමැති ජනප්‍රිය චිත්‍රපටය ඔස්සේ ය. මෙම චිත්‍රපටයෙන් පසුව ඔහු සාර්ථක චිත්‍රපට ගණනාවකට සිය දායකත්වය සැපයී ය. මේ අතරට ප්‍රේමිංචු, මානසුන්තේ චාලු, Darling Darling, සහ සත්තා යන චිත්‍රපට අයත් වේ. ප්‍රේමිංචු චිත්‍රපටය නන්දි සම්මාන හතරක් දිනා ගැනීමට සමත් වූ අතර, සත්තා චිත්‍රපටය හොඳම චිත්‍රපටයට හිමි සම්මානය ද දිනා ඇත.

මීට අමතරව සායි රූපවාහිනී කතාමාලා සඳහා ද සිය රංගන දායකත්වය සපයා ඇති අතර, ඔහු ක්‍රිෂ්ණා, විෂ්ණු සහ වෙන්ක‍ටේශ්වර වැනි හින්දු දේව චරිත නිරූපණය කොට තිබේ. ඔහු ප්‍රථම වරට විෂ්ණු දෙවියන්ගේ චරිතය නිරූපණය කළේ ශිව ලීලාලු තුළ ය. මෙය නිර්මාණය වූයේ , ඌෂාකිරන් චිත්‍රපටවල ස්වර්ණමය කාල සීමාවේ ය.

සායි කිරාන් සංගීත ක්ෂේත්‍රය සඳහා ද නැඹුරුතාවක් දක්වන අතර ඔහු සිය පළමු ඒක පුද්ගල රොක් සංගීත නිර්මාණය "ශිවස්ථාන්" යන නාමයෙන් එළිදැක්වී ය. මෙය ශිව දෙවියන් පිළිබඳ සිහිපත් කෙරෙන්නකි.

සායි සමග කටයුතු කොට ඇති අධ්‍යක්ෂකවරුන්
 බාපු: වෙන්කටේස්වර වෛභාවම් තුළ
 රාඝවේන්ද්‍ර රාඕ: "ශ්‍රැෂ්ති" සහ නාරද ලිලාලු තුළ
 කෝදණ්ඩරාමි රෙඩ්ඩි: පුරාණ ගාධාලු තුළ
 කේ. විශ්වනාත්: ශ්‍රී නාරායන තීර්ථුලු තුළ
 කේ. විජය භාස්කර්: නුව්වේ කාවලි තුළ

කැමරාව පසුපස
සායි කිරාන් නොයෙකුත් සත්ත්ව සුරැකුම් සංවිධාන සඳහා සම්බන්ධ වී ඇත. මේ අතරට හයිදරාබාද්හි නිල් කුරුස සංගමය සහ සර්ප මිතුරු සංවිධානය වැනි සංවිධාන ඇතුළත් වේ.

මීට අමතරව ඔහු අධ්‍යාත්මික තේමා රැගත් සංවිධාන ගණනාවකට සහභාගීත්වය සපයා ඇත.

සායි කිරාන් අයත් වන්නේ සුප්‍රකට ගායක ගායිකාවන්ගෙන් සැදි පවුලකට ය. සුප්‍රකට දකුණු ඉන්දියානු පිළිවැයුම් ගායිකාවක වූ පී. සුශීලා ඔහුගේ මිත්තණිය වූවා ය. ඔහුගේ පියා වූ වී. රාමක්‍රිෂ්ණා, ද සුප්‍රකට ගායන ශිල්පියෙකි‍.

ඔහුගේ පසුකාලීන නිකුතු සඳහා යහපත් බොක්ස් ඔෆිස් ප්‍රතිචාර හිමි නොවී ය. ඔහු විසින් වෙංගමම්බා නැමැති චිත්‍රපටයකට දායක වූ අතර, ඔහු සමග මීනා ප්‍රධාන චරිතය නිරූපණය කරන ලදී. මීට අතරව ඔහු අජන්තා නැමැති දෙමළ චිත්‍රපටයක් ද සිදු කොට ඇත. ඔහු විසින් නිර්මාණය කළ ලෙමන් සඳහා සංගීත දායකත්වය සපයන ලද්දේ ඉලෛයරාජා විසිනි.

සායි කිරාන් මෑතක දී වෛෂ්ණවී නැමැති පරිගණක මෘදුකාංග විශේෂඥවරියක සමග විවාහ විය. මෙම විවාහ මංගල්‍යය කෙරෙහි රූපවාහිනී මාධ්‍ය නාළිකාවල දැඩි අවධානය යොමු වූයේ තිරුමාලාහි ප්‍රධාන පූජක රාමණා දික්ෂිතුලු විවාහ මංගල්‍යයට සහභෘගී වීම හේතුවෙනි. මෙය බොහෝ රූපවාහිනී නාළිකා විසින් අනුමත නොකරන ලදී. නමුත් පසුව මතයක් පැතිර ගියේ එම පූජකවරයා සායි කිරාන්ගේ ඥාතියකු බැව් විශ්වාස කෙරෙන බවයි.

වර්තමානයේ සායි කිරාන් ජීවත් වන්නේ හයිදරාබාද් හි ය.

චිත්‍රපට නාමාවලිය
 නුව්වේ කාවලි (2000)
 ප්‍රේමිංචු
 Darling-Darling
 සත්තා
 මානසුන්තේ චාලු
 Hitech Students
 වෙංගමම්බා
 රාම්දේව්
 ජගපති (2005)
 කානි
 උත්සාහම්
 පෙල්ලි කෝසම්
 මානසා
 බුල්ලෙබ්බායි
 අජන්තා
 සර්දාර් චින්නප්පා රෙඩ්ඩි
 ලෙමන්
 සුවර්ණා
 ක්ෂණම්
 දේවි අභයම්
 ශ්‍රී වාසවි කන්‍යක පරමේස්වරි චාරිත්‍ර
 රාවේ නා චෙලියා
 ශිර්දි සායි
 ජගද්ගුරු ආදි ෂංකරා
 තෝලි කිරණම්
 රාමුදු කාදු ක්‍රිෂ්ණුදු
 ගෝපි ගෝද මීඩ පිල්ලි
 ආදන්තේ අදෝටයිප්
 ශ්‍රී කාසි නායිනා චාරිත්‍ර

රූපවාහිනිය

ආශ්‍රේයයන්

 http://www.chakpak.com/celebrity/saikiran/38534
 http://www.indiaglitz.com/channels/telugu/gallery/Actor/4423.html
 Saikirann's interview in Telugu
 http://www.fullhyderabad.com/profile/locations/1016/2/special-interest-groups-in-hyderabad-india/sainikpuri/friends-of-snakes-review

1978 උපත්
ජීවත්වන්නෝ
තෙලිඟු සිනමාවේ නළුවන්
21වන සියවසේ ඉන්දියානු නළුවන්